**SVEUČILIŠTE U MOSTARU**

**FAKULTET ZDRAVSTVENIH STUDIJA**

**Ur. broj: 01-987/20**

**Mostar, 10.11.2020. godine**

**PREDMET: Natječaj za dodjelu Rektorove nagrade za uspjeh u studiranju**

U skladu s odredbama Pravilnika o Rektorovoj nagradi studentima Sveučilišta u Mostaru (ur. broj 01-5708/20 od 28.10.2020.) raspisuje se Natječaj za dodjelu Rektorove nagrade za uspjeh u studiranju na Sveučilištu u Mostaru u prethodnoj akademskoj 2019./2020. godini.

Nagradu mogu dobiti redoviti studenti preddiplomskog, diplomskog te integriranog studija.

Nagradu, u pravilu, mogu dobiti po najmanje dva studenta sa svake ustrojbene jedinice, i to jedan student s prvog ciklusa, jedan s drugog ciklusa studija, odnosno dva studenta s integriranih studija.

Iznimno, ukoliko se na natječaj prijavi više izvrsnih studenata, rektor može donijeti odluku o povećanju broja dobitnika rektorove nagrade.

Kandidati za Rektorovu nagradu za uspjeh u studiranju moraju ispuniti sljedeće uvjete:

1. u trenutku prijavljivanja za rektorovu nagradu ne smiju biti stariji od 26 godina,
2. prethodno nikad nisu bili dobitnici Rektorove nagrade za uspjeh u studiranju,
3. nisu ponavljali nijednu godinu studija,
4. do 30. rujna moraju položiti sve kolegije iz prethodne akademske godine i ostvariti prosjek ocjena najmanje 4,00.

Ako dvoje ili više studenata koji studiraju na istoj ustrojbenoj jedinici imaju isti prosjek ocjena za prethodnu akademsku godinu, prednost će imati onaj student koji je ostvario bolji ukupni prosjek ocjena tijekom studiranja.

Studenti koji smatraju da ispunjavaju gore navedene uvjete mogu podnijeti prijavu na natječaj zajedno sa pratećom dokumentacijom kojom potvrđuju ispunjavanje uvjeta iz natječaja, u dekanat Fakulteta zdravstvenih studija u vremenskom razdoblju **od 10.11.2020. godine do 20.11.2020. godine**.

**Dekan:**

\_\_\_\_\_\_\_\_\_\_\_\_\_\_\_\_\_\_\_

prof. dr. sc. Ivan Vasilj

**Dostaviti:**

* Oglasna ploča
* Web-stranica
* Natječajno povjerenstvo
* a/a

Objavljeno na Oglasnoj ploči i web stranici Fakulteta dana 10.11.2020. godine.

**Tajnik:**

V. Ramljak, mag. iur.